# Manual del Peix

## Introducció

### Miniaplicació Peix

Mostra la miniaplicació Peix.

L'aplicació Peix mostra un peix animat al quadre. Podeu personalitzar el nom del peix i el programa que s'executi quan es fa clic al peix en el quadre. Per defecte s'executa el programa Fortune que mostra un missatge aleatori, normalment còmic, d'una base de dades de cites.

Podeu personalitzar la imatge mostrada i l'ordre que s'executa quan s'hi clica.

### Per a afegir el Peix al quadre

Realitzeu els següents passos:

1. Cliqueu el botó dret en el quadre.

2. Seleccioneu Afegeix al quadre.

3. Desplaceu la llista d'elements cap avall en el diàleg Afegeix al quadre i seleccioneu el Peix.

4. Cliqueu Afegeix.

## Utilització

Cliqueu en la miniaplicació per a mostrar el diàleg Wanda el Peix. El diàleg mostra una dita. Podeu configurar la miniaplicació per a especificar l'ordre a executar en clicar-hi. Per a més informació consulteu fish-settings.

## Preferències

Per a configurar el Peix, cliqueu el botó dret en la miniaplicació Peix i seleccioneu Preferències.

Nom del peix

- Utilitzeu el quadre de text per a especificar el nom del peix.

Ordre a executar quan es fa clic

- Per defecte el Peix executa l'ordre `fortune` quan es fa clic en la miniaplicació. Utilitzeu el quadre de text per a especificar una ordre alternativa a executar.

Fitxer

- Utilitzeu aquest camp per a seleccionar la imatge a mostrar en la miniaplicació. Podeu seleccionar una imatge subministrada amb la miniaplicació o una imatge personal.

Fotogrames de l'animació

- Utilitzeu aquest quadre de selecció per a especificar el nombre de fotogrames de l'animació.

Pausa per fotograma

- Utilitzeu aquest quadre de selecció per a especificar la pausa en segons entre cada fotograma de l'animació.

Gira en els quadres verticals

- Seleccioneu aquesta opció per a girar la imatge de la miniaplicació quan afegiu la miniaplicació en un quadre vertical.